Mon Aželis

Mon Aželis () – kalnas Prancūzijoje ir Monake, Pajūrio Alpių kalnuose. Didžioji kalno dalis bei jo viršūnė, siekianti 1148 m, yra Prancūzijos teritorijoje, o pietiniai šlaitai yra Monake. Mon Aželio šlaite yra aukščiausia Monako vieta – 162 m (ji yra ties Revuaro taku Chemin des Révoires).

Ant kalno viršūnės įrengtas Nicos aerodromas. Seniau toje vietoje stovėjęs Aželio įtvirtinimas. Kalno šlaituose taip pat įsikūręs Monte Karlo golfo klubas, Monako princo vila Roc Agel.

Prancūzijos kalnai
Monakas